OPRAVNÝ LIST K NÁVRHU OPRAVNÉHO ROZPOČTU Č. 6 K VŠEOBECNÉMU ROZPOČTU NA ROK 2013 VŠEOBECNÝ VÝKAZ PRÍJMOV /* COM/2013/0655 final - 2013/ () */





OPRAVNÝ LIST K NÁVRHU OPRAVNÉHO ROZPOČTU Č. 6 K VŠEOBECNÉMU ROZPOČTU NA ROK 2013 VŠEOBECNÝ VÝKAZ PRÍJMOV So zreteľom na – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 41, – všeobecný rozpočet Európskej únie na rozpočtový rok 2013 prijatý 12. decembra 2012[2], – opravný rozpočet č. 1/2013 prijatý 4. júla 2013, – opravný rozpočet č. 2/2013 prijatý 11. septembra 2013, – opravný rozpočet č. 3/2013 prijatý 11. septembra 2013, – opravný rozpočet č. 4/2013 prijatý 11. septembra 2013, – opravný rozpočet č. 5/2013 prijatý 11. septembra 2013, – návrh opravného rozpočtu č. 6/2013[3] prijatý 10. júla 2013, Európska komisia týmto predkladá rozpočtovému orgánu opravný list k návrhu opravného rozpočtu č. 6 k rozpočtu na rok 2013. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch je pripojené na informačné účely ako príloha k rozpočtu. OBSAH 1. Úvod.. 5 2. Deficit tradičných vlastných zdrojov (TVZ) 5 2.1. Pozorovaný trend vývoja dosiaľ prijatých TVZ.. 5 2.2 Vývoj v ďalších oblastiach.. 5 3. Iné príjmy – pokuty.. 6 4. Čistý vplyv na zdroje založené na HND.. 6 1. Úvod Tento opravný list k návrhu opravného rozpočtu č. 6 na rok 2013 (NOR č. 6/2013) sa týka ďalšej revízie odhadov tradičných vlastných zdrojov (TZV, t. j. clá a odvody z produkcie cukru), ako aj ďalšej revízie odhadov iných príjmov vzniknutých z množstva pokút, ktoré sa stali právoplatnými a môžu sa preto zahrnúť do rozpočtu. 2. Deficit tradičných vlastných zdrojov (TVZ) 2.1. Pozorovaný trend vývoja dosiaľ prijatých TVZ V súlade s článkom 16 nariadenia Rady (ES, Euratom) č. 1150/2000 z 22. mája 2000 Komisia revidovala svoje odhady tradičných vlastných zdrojov (TVZ), ktoré sa majú inkasovať v roku 2013, konkrétne clá a odvody z produkcie cukru. Týmto opravným listom sa navrhuje zahrnutie aktualizovaných súm do rozpočtu. V odsúhlasenom rozpočte na rok 2013 boli čisté clá (vrátane ciel na poľnohospodárske produkty) na rok 2013 odhadnuté na 18 631,8 mil. EUR. Táto suma sa zvýšila o 22,4 mil. EUR v opravnom rozpočte č. 1/2013, aby sa zohľadnilo pristúpenie Chorvátska 1. júla 2013. Druhú revíziu ciel Komisia navrhla v NOR č. 6/2013 na základe novších ekonomických odhadov prijatých na zasadnutí Poradného výboru pre vlastné zdroje (ACOR) 16. mája 2013. Suma čistých ciel zahrnutá do NOR č. 6/2013 je 16 761,3 mil. EUR. Po zohľadnení zinkasovaných súm počas prvých ôsmich mesiacov roka do konca augusta, ako aj s prihliadnutím na pozoruhodne stabilný sezónny priebeh ciel však Komisia teraz aktualizovala svoj odhad čistých ciel na rok 2013. Nový odhad je vo výške 14 983,8 mil. EUR. Tento nový odhad možno vysvetliť značným deficitom skutočne zaplatených ciel do rozpočtu EÚ ku koncu augusta. V období 2008 – 2012 dosahovali zinkasované clá ku koncu augusta v priemere 64,7 % celkového ročného obratu, pričom sa medziročne menili iba mierne[4]. Ak by sa uplatnil prepočet 64,7 % zo sumy ciel zahrnutých do rozpočtu na celý rok v NOR č. 6/2013, vychádzala by suma inkasa ku koncu augusta vo výške 10 845,5 EUR. Skutočne zinkasovaná suma však predstavovala iba 9 695,4 EUR. Vzhľadom na stabilný sezónny priebeh mesačných ciel možno pomernú časť ročného obratu dosiahnutého do augusta (za obdobie 2008 – 2012) použiť na extrapoláciu obratu TVZ ku koncu roka 2013 z obratu do augusta 2013. Nový odhad predstavuje dodatočný výpadok vo výške približne 1 777,5 mil. EUR v pomere k sume zahrnutej do rozpočtu v NOR č. 6/2013. 2.2 Vývoj v ďalších oblastiach Deficit TVZ, ako sa uvádza vyššie, je potrebné ďalej korigovať, aby sa zohľadnil vývoj v ďalších oblastiach: - Po prvé, dodatočná suma 126,5 mil. EUR v čistých clách sa vyplatila v auguste jednému členskému štátu na vyrovnanie preplatkov v predchádzajúcich rokoch. Spolu s uvedenou sumou 1 777,5 mil. EUR to znamená zníženie o 1 904,0 mil. EUR v kapitole 12 na príjmovej strane rozpočtu. - Po druhé, Komisia navrhuje zahrnúť do rozpočtu čistú sumu 56 mil. EUR do článku 119 kapitoly 1 na príjmovej strane rozpočtu, čo predstavuje sumu navyše, ktorá už bola efektívne zinkasovaná. - Okrem toho je potrebné vykonať rozsudok Súdneho dvora v spojených veciach C-113/10, C‑147/10 a C-234/10. Takzvaným rozsudkom „Jülich-II“ súd anuloval nariadenie Komisie (ES) č. 1193/2009 z 3. novembra 2009, ktorým sa opravujú nariadenia (ES) č. 1762/2003, (ES) č. 1775/2004, (ES) č. 1686/2005 a (ES) č. 164/2007 a ktorým sa stanovuje výška produkčných odvodov v sektore cukru na hospodárske roky 2002/2003, 2003/2004, 2004/2005 a 2005/2006. V dôsledku toho bude potrebné čistú sumu približne 214 mil. EUR navyše zaplatených ako odvody z produkcie cukru odpočítať zo súm, ktoré majú sprístupniť členské štáty. Táto úprava sa má vykonať do konca roku 2013. Komisia preto navrhuje zahrnúť do rozpočtu sumu –214 mil. EUR do článku 110 na príjmovej strane rozpočtu. Nasledujúca tabuľka znázorňuje čistý vplyv zmien súvisiacich s TOR, navrhovaných v tomto opravnom liste k NOR č. 6/2013. mil. EUR Príjmové riadky || NOR č. 6/2013 || Opravný list || Nová suma 1 1 0 — Produkčné odvody za hospodársky rok 2005/2006 a predchádzajúce roky || p m || –214,0 || –214,0 1 1 9 – Prevyšujúca suma || p m || 56,0 || 56,0 Medzisúčet ¾ kapitola 11 || p m || –158,0 || –158,0 Článok 1 2 0 – Clá a ostatné poplatky uvedené v článku 2 ods. 1 písm. a) rozhodnutia 2007/436/ES, Euratom || 16 761,3 || –1 904,0 || 14 857,3 Medzisúčet ¾ kapitola 12 || 16 761,3 || –1 904,0 || 14 857,3 Spolu || 16 761,3 || –2 062,0 || 14 699,3 3. Iné príjmy – pokuty Pôvodný NOR č. 6/2013 zahŕňal dodatočný príjem pochádzajúci z pokuty uloženej firme Microsoft vo výške 561 mil. EUR navyše okrem sumy už odsúhlasenej v rozpočte na rok 2013 pre príslušné články príjmovej časti (385 mil. EUR). Odvtedy sa stalo právoplatným množstvo ďalších pokút. Na základe zohľadnenia súm, ktoré sa v súčasnosti získavajú alebo pravdepodobne získajú, sa navrhuje zvýšiť pôvodné odhady o sumu 668 mil. EUR v čistom vyjadrení. Podrobné členenie podľa položiek je uvedené v nasledujúcej tabuľke. mil. EUR Príjmové riadky || NOR č. 6/2013 || Opravný list || Nová suma 7 0 1 – Úroky z omeškania a ostatné úroky z pokút || 15,0 || 127,0 || 142,0 7 1 0 – Pokuty, penále a ostatné sankcie || 931,0 || 541,0 || 1 472,0 Spolu || 946,0 || 668,0 || 1 614,0 4. Čistý vplyv na zdroje založené na HND Výpadok v tradičných vlastných zdrojoch (2 062 mil. EUR) je čiastočne vykompenzovaný zvýšením príjmov z úrokov a pokút (668 mil. EUR), v dôsledku čoho je potrebné, aby sa príspevky členských štátov založené na HND zvýšili celkovo o 1 394 mil. EUR. Členenie tohto vplyvu podľa členských štátov je uvedené v nasledujúcej tabuľke. || HND Belgicko || 41 125 296 Bulharsko || 4 220 818 Česká republika || 15 124 886 Dánsko || 27 159 980 Nemecko || 291 741 865 Estónsko || 1 825 526 Írsko || 14 207 302 Grécko || 19 325 732 Španielsko || 109 603 546 Francúzsko || 222 611 426 Chorvátsko || 2 275 981 Taliansko || 165 429 566 Cyprus || 1 692 563 Lotyšsko || 2 494 633 Litva || 3 520 083 Luxembursko || 3 486 747 Maďarsko || 10 071 717 Malta || 694 584 Holandsko || 64 797 013 Rakúsko || 33 764 625 Poľsko || 40 907 313 Portugalsko || 16 918 210 Rumunsko || 14 702 802 Slovinsko || 3 674 131 Slovensko || 7 686 426 Fínsko || 21 178 569 Švédsko || 46 203 877 Spojené kráľovstvo || 207 554 784 Spolu || 1 394 000 000 [1] Ú. v. EÚ L 298, 26.10.2012, s. 1. [2] Ú. v. EÚ L 66, 8.3.2013, s. 1. [3] COM(2013) 518. [4] V prepočte 64,9 %, 66,6 %, 62,3 %, 65,1 % a 64,6 % za príslušné roky.